**(návrh)**

**NARIADENIE VLÁDY**

**Slovenskej republiky**

**z ... 2024,**

**ktorým sa mení a dopĺňa** **nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov**

Vláda Slovenskej republiky podľa § 4 ods. 13 a § 7 ods. 9 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov nariaďuje:

**Čl. I**

Nariadenie vlády Slovenskej republiky č. [630/2008 Z. z.](https://www.slov-lex.sk/pravne-predpisy/SK/ZZ/2008/630/), ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení nariadenia vlády Slovenskej republiky č. 29/2009 Z. z., nariadenia vlády Slovenskej republiky č. 598/2009 Z. z., nariadenia vlády Slovenskej republiky č. 517/2010 Z. z., nariadenia vlády Slovenskej republiky č. 494/2011 Z. z., nariadenia vlády Slovenskej republiky č. 443/2012 Z. z., nariadenia vlády Slovenskej republiky č. 102/2013 Z. z., nariadenia vlády Slovenskej republiky č. 507/2013 Z. z., nariadenia vlády Slovenskej republiky č. 418/2014 Z. z., nariadenia vlády Slovenskej republiky č. 208/2015 Z. z., nariadenia vlády Slovenskej republiky č. 355/2017 Z. z., nariadenia vlády Slovenskej republiky č. 401/2018 Z. z., nariadenia vlády Slovenskej republiky č. 269/2019 Z. z., nariadenia vlády Slovenskej republiky č. 105/2020 Z. z., nariadenia vlády Slovenskej republiky č. 402/2020 Z. z., nariadenia vlády Slovenskej republiky č. 460/2021 Z. z., nariadenia vlády Slovenskej republiky č. 489/2022 Z. z. a nariadenia vlády Slovenskej republiky č. 518/2023 Z. z. sa mení a dopĺňa takto:

1. V úvodnej vete sa číslo „14“ nahrádza číslom „13“.
2. V § 1 sa za slová „rozpočtu pre“ vkladajú slová „materské školy,“.

1. V § 3 ods. 1 úvodnej vete sa slová „vedy, výskumu a športu“ nahrádzajú slovami „výskumu, vývoja a mládeže“.
2. V § 3 ods. 1 písmeno a) znie:

„a) materské školy a špeciálne materské školy,“.

1. V § 3 ods. 1 sa za písmeno a) vkladá nové písmeno b), ktoré znie:

„b) školské internáty,“.

Doterajšie písmená b) až d) sa označujú ako písmená c) až e).

1. Nadpis § 4 znie: „Osobitné ustanovenia na určovanie normatívov pre školy, v ktorých sa vzdelávanie považuje za sústavnú prípravu na povolanie“.
2. V § 4 ods. 1 sa slovo „kompenzačný“ nahrádza slovom „veľkostný“ a na konci sa pripája táto veta: „Hodnoty zvýšených koeficientov pre školy s počtom žiakov do 250 sú uvedené v prílohe č. 7.“.

1. V § 4 odsek 2 znie:

„(2) Mzdový normatív a normatív na ďalšie vzdelávanie pedagogických zamestnancov na

 a) žiaka úvodného ročníka základnej školy je 250 % normatívu na žiaka príslušnej základnej školy,

b) žiaka alebo účastníka výchovy a vzdelávania triedy elokovaného pracoviska školy v ústave na výkon väzby a v ústave na výkon trestu odňatia slobody vzdelávajúceho sa v dennej forme štúdia je 300 % normatívu na žiaka vzdelávajúceho sa v dennej forme štúdia,

c) žiaka alebo účastníka výchovy a vzdelávania elokovaného pracoviska školy v ústave na výkon väzby a v ústave na výkon trestu odňatia slobody vzdelávajúceho sa formou individuálneho vzdelávania je 30 % normatívu na žiaka vzdelávajúceho sa v dennej forme štúdia.“.

1. V § 4 ods. 4 sa vypúšťa druhá veta a číslo „108“ sa nahrádza číslom „110“.
2. V § 4 ods. 4 písm. a) a ods. 6 písm. h) prvom bode sa slová „7, 8, 11 až 21“ nahrádzajú slovami „8, 9, 12 až 22“.

1. V § 4 ods. 4 písm. b) a ods. 6 písm. h) druhom bode sa slová „bodoch 9 a 10“ nahrádzajú slovami „bode 10 alebo bode 11“.

1. V § 4 ods. 6 písm. g) sa číslo „1,08“ nahrádza číslom „1,1“.

1. V § 4 ods. 7 úvodnej vete sa slová „5, 16 až 18“ nahrádzajú slovami „5 a 16“.

1. V § 4 ods. 8 písm. b) sa slová „detašovanej triedy“ nahrádzajú slovami „triedy elokovaného pracoviska“ a slovo „pre“ sa nahrádza slovom „na“.

1. V § 4 ods. 8 písm. c) sa slová „detašovanej triedy“ nahrádzajú slovami „elokovaného pracoviska“ a slovo „pre“ sa nahrádza slovom „na“.
2. V § 4 ods. 12 sa slovo „Normatív“ nahrádza slovami „Mzdový normatív a normatív na ďalšie vzdelávanie pedagogických zamestnancov“.

1. § 6 vrátane nadpisu znie:

„§ 6

 Postup pri výpočte normatívov pre materské školy a špeciálne materské školy

(1) Pri výpočte normatívov pre materské školy a špeciálne materské školy sa postupuje ako pri výpočte normatívov pre školy podľa [§ 3 ods. 2 až 18](#paragraf-3.odsek-2).

(2) Na účely výpočtu normatívov okrem normatívu na teplo sú materské školy a špeciálne materské školy samostatnými kategóriami s jednotnými normatívmi.

(3) Na účely výpočtu normatívu na teplo sa materská škola a špeciálna materská škola zaraďuje podľa sídla do teplotného pásma podľa prílohy č. 3.

(4) Pre kategórie podľa odseku 2 sú hodnoty koeficientu personálnej náročnosti, koeficientu prevádzkovej náročnosti a koeficientu ekonomickej náročnosti výchovno-vzdelávacieho procesu uvedené v [prílohe č. 4](#prilohy.priloha-priloha_c_4_k_nariadeniu_vlady_c_630_2008_z_z.oznacenie).

(5) Normatív na dieťa materskej školy sa zvyšuje o veľkostný príspevok, ak súčet počtu detí v materských školách6c) v pôsobnosti zriaďovateľa na území obce je menší ako 25. Pri výpočte normatívu sa dieťa započítava so zvýšeným koeficientom podľa [prílohy č.](#prilohy.priloha-priloha_c_7_k_nariadeniu_vlady_c_630_2008_z_z) 4a.

(6) Normatív na dieťa materskej školy a dieťa špeciálnej materskej školy, ktorému sa poskytuje poldenná výchova a vzdelávanie, je 50 % normatívu na dieťa s celodennou výchovou a vzdelávaním. Pri výpočte normatívu sa dieťa započítava s koeficientom 0,5.

(7) Normatív na dieťa materskej školy, pre ktoré je predprimárne vzdelávanie povinné, je 120 % normatívu na dieťa materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 1,2.

(8) Normatív na dieťa špeciálnej materskej školy, pre ktoré je predprimárne vzdelávanie povinné, je 110 % normatívu na dieťa špeciálnej materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 1,1.

(9) Normatív na dieťa materskej školy so zdravotným znevýhodnením, ktoré nie je dieťaťom špeciálnej materskej školy, je 200 % normatívu na dieťa materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 2,0.

 (10) Normatív na dieťa s nadaním, ktoré nie je dieťaťom materskej školy pre deti s nadaním, je 120 % normatívu na dieťa materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 1,2.

(11) Normatív na dieťa materskej školy, pre ktoré je predprimárne vzdelávanie povinné, ktoré je individuálne vzdelávané6d), oslobodené od povinnosti dochádzať do školy z dôvodu, že jeho zdravotný stav mu neumožňuje účasť na vzdelávaní v škole6e) alebo plní povinné predprimárne vzdelávanie osobitným spôsobom,6f)je 10 % normatívu na dieťa materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 0,1.

(12) Normatív na dieťa materskej školy pri zdravotníckom zariadení vrátane tried materských škôl pri zdravotníckom zariadení, ktoré navštevuje triedu takej školy, je 90 % normatívu na dieťa špeciálnej materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 0,9.

 (13) Normatív na dieťa špeciálnej materskej školy, ktoré nie je dieťaťom so zdravotným znevýhodnením alebo dieťaťom s nadaním, je 40 % normatívu na dieťa špeciálnej materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 0,4.

 (14) Mzdový normatív, normatív na výchovno-vzdelávací proces a normatív na ďalšie vzdelávanie pedagogických zamestnancov na dieťa s autizmom alebo s inou pervazívnou poruchou, hluchoslepé, choré alebo zdravotne oslabené, alebo s ochorením, ktoré je dlhodobého charakteru a s viacnásobným postihnutím7) v špeciálnej materskej škole je 200 % normatívu na dieťa špeciálnej materskej školy s celodennou výchovou a vzdelávaním. Pri výpočte týchto normatívov sa dieťa započítava s koeficientom 2,0.“.

Poznámky pod čiarou k odkazom 6c až 7 znejú:

„6c) § 28 ods. 2 zákona č. 245/2008 Z. z. v znení zákona č. 209/2018 Z. z.

 6d) § 28b ods. 2 zákona č. 245/2008 Z. z. v znení neskorších predpisov.

 6e) § 28a ods. 5 zákona č. 245/2008 Z. z. v znení neskorších predpisov.

 6f) § 23 písm. b) až e) a g) zákona č. 245/2008 Z. z. v znení neskorších predpisov.

 7) § 94 ods. 2 písm. f) až h) a k) zákona č. 245/2008 Z. z. v znení neskorších predpisov.“.

1. Za § 6 sa vkladá § 6a, ktorý vrátane nadpisu znie:

 „§ 6a

Postup pri výpočte normatívov pre školské internáty

 (1) Pri výpočte normatívov pre školské internáty8) sa postupuje ako pri výpočte normatívov pre školy podľa § 3 ods. 2 až 18.

 (2) Na účely výpočtu normatívu na teplo sa školský internát zaraďuje podľa sídla do teplotného pásma podľa prílohy č. 3.

(3) Pre školské internáty sú hodnoty koeficientu personálnej náročnosti, koeficientu prevádzkovej náročnosti a koeficientu ekonomickej náročnosti výchovno-vzdelávacieho procesu uvedené v prílohe č. 4b.

(4) Normatív na dieťa špeciálnej materskej školy a žiaka špeciálnej školy, ktorí sú ubytovaní v školskom internáte, je 500 % normatívu na dieťa alebo žiaka školy, ktoré nie je dieťaťom alebo žiakom špeciálnej školy ubytovaným v školskom internáte. Pri výpočte normatívu sa ubytované dieťa špeciálnej materskej školy a žiak špeciálnej školy započítava s koeficientom 5,0.“.

Poznámka pod čiarou k odkazu 8 znie:

„ 8) § 117 zákona č. 245/2008 Z. z. v znení neskorších predpisov.“.

1. V § 7 ods. 2 až 5 sa slovo „žiak“ vo všetkých tvaroch nahrádza slovom „dieťa“ v príslušnom tvare.
2. V § 7 ods. 6 sa slová „žiak, ktorý je prijatý“ nahrádzajú slovami „dieťa, ktoré je prijaté“.
3. V § 10 úvodnej vete sa za slovo „povolanie“ vkladá čiarka a slová „materské školy a špeciálne materské školy“.
4. V § 10 písm. b) sa za slovo „štúdia“ vkladajú slová „a na jedno dieťa“ a za slovo „žiakov“ sa vkladajú slová „a detí“.
5. § 11 vrátane nadpisu znie:

„§ 11

Spoločné ustanovenie

Pri určovaní normatívov sa suma finančných prostriedkov určených pre školy a suma finančných prostriedkov určených pre materské školy podľa § 3 ods. 1 znižuje každoročne osobitne o objem vyčlenený pre zriaďovateľov škôl a o objem vyčlenený pre zriaďovateľov materských škôl v súlade s § 10 na garantované minimum podľa § 8a zákona.“.

1. Príloha č. 4 vrátane nadpisu znie:

 „Príloha č. 4 k nariadeniu vlády č. 630/2008 Z. z.

**Koeficienty personálnej, ekonomickej a prevádzkovej náročnosti pre kategórie materských**

 **škôl a špeciálnych materských škôl**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  **Číslo kategórie** | **Kategória materských škôl s jednotným mzdovým normatívom a s jednotným normatívom na vzdelávací proces** | **Počet detí na pedagogického zamestnanca** | **Počet nepedagogických zamestnancov na pedagogického zamestnanca** | **Časť platu pedagogického zamestnanca pripadajúca na jedného žiaka** | **Časť platu nepedagogického zamestnanca pripadajúca na jedno dieťa** | **Prepočet platu nepedagogického zamestnanca na pedagogického zamestnanca** | **Príspevok na mzdy pripadajúci na jedno dieťa vyjadrený ako časť platu****pedagogického zamestnanca** | **Koeficient personálnej náročnosti (KPN)** | **Koeficient ekonomickej náročnosti výchovno- vzdelávacieho procesu (KENVP)** | **Koeficient prevádzkovej náročnosti (KPRN)** |
|  |  | A | B | C=1/A | D=B/A | E=K\*D | F=C+E | G = normalizácia na najmenšiu hodnotu v stĺpci F | H = 0,5\*(G+1) | I |
| 1. | Materské školy | 9 | 0,33 | 0,1111 | 0,0367 | 0,0231 | 0,1342 | 1,000 | 1,000 | 1,000 |
| 2. | Špeciálne materské školy | 4,8 | 0,33 | 0,2083 | 0,0688 | 0,0433 | 0,2516 | 1,875 | 1,438 | 1,000 |
| Pomer priemerného platu nepedagogických zamestnancov k priemernému platu pedagogických zamestnancov (K) | 0,63 |

 „.

1. Za prílohu č. 4 sa vkladajú prílohy č. 5 a 5a, ktoré vrátane nadpisov znejú:

„Príloha č. 5 k nariadeniu vlády č. 630/2008 Z. z.

**Hodnoty zvýšených koeficientov pre materské školy s počtom detí do 25**

|  |  |
| --- | --- |
| **Počet detí MŠ** | **Koeficient**  |
| 1-10 | 1,750 |
| 11 | 1,640 |
| 12 | 1,540 |
| 13 | 1,470 |
| 14 | 1,400 |
| 15 | 1,330 |
| 16 | 1,290 |
| 17 | 1,240 |
| 18 | 1,200 |
| 19 | 1,170 |
| 20 | 1,140 |
| 21 | 1,110 |
| 22 | 1,080 |
| 23 | 1,060 |
| 24 | 1,030 |
| 25 | 1,000 |

 Príloha č. 5a k nariadeniu vlády č. 630/2008 Z. z.

**Koeficienty personálnej, ekonomickej a prevádzkovej náročnosti pre školský internát**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  **Číslo kategórie** | **Kategória**  | **Počet detí na pedagogického zamestnanca** | **Počet nepedagogických zamestnancov na pedagogického zamestnanca** | **Časť platu pedagogického zamestnanca pripadajúca na jedného žiaka** | **Časť platu nepedagogického zamestnanca pripadajúca na jedno dieťa** | **Prepočet platu nepedagogického zamestnanca na pedagogického zamestnanca** | **Príspevok na mzdy pripadajúci na jedno dieťa vyjadrený ako časť platu****pedagogického zamestnanca** | **Koeficient personálnej náročnosti (KPN)** | **Koeficient ekonomickej náročnosti výchovno- vzdelávacieho procesu (KENVP)** | **Koeficient prevádzkovej náročnosti (KPRN)** |
|  |  | A | B | C=1/A | D=B/A | E=K\*D | F=C+E | G = normalizácia na najmenšiu hodnotu v stĺpci F | H = 0,5\*(G+1) | I |
| 1. | Školský internát | 20 | 2,5 | 0,0500 | 0,1250 | 0,0788 | 0,1288 | 1,000 | 1,000 | 1,500 |
| Pomer priemerného platu nepedagogických zamestnancov k priemernému platu pedagogických zamestnancov (K) | 0,63 |

 „.

1. Príloha č. 6 vrátane nadpisu znie:

 „Príloha č. 6 k nariadeniu vlády č. 630/2008 Z. z.

**Vzor vzdelávacieho poukazu**

Vzdelávací poukaz

na školský rok: ........................................

Ministerstvo školstva, výskumu, vývoja a mládeže Slovenskej republiky určuje a zverejňuje na svojom webovom sídle hodnotu vzdelávacieho poukazu na príslušný kalendárny rok.

**Číslo vzdelávacieho poukazu:** ...........................................................................................

Meno a priezvisko žiaka : .................................................................................................................

Trvalý pobyt žiaka : ..........................................................................................................................

Rodné číslo žiaka : ........................................

**Vzdelávací poukaz vydal:**

.............................................................................................................................................................

(názov školy)

IČO školy : ........................................

Miesto a dátum : ................... ................................................................

 Odtlačok pečiatky a podpis riaditeľa školy

**Vzdelávací poukaz prevzal:** ................................................................

Podpis žiaka – držiteľa poukazu

 (v prípade neplnoletého žiaka podpis jeho zákonného zástupcu)

Vzdelávací poukaz je potrebné odovzdať prijímateľovi do 25. septembra príslušného kalendárneho roka.\*

**Vzdelávací poukaz od jeho držiteľa prijal:**

.............................................................................................................................................................

(škola/školské zariadenie)

IČO školy, školského zariadenia : .................................................................................................

Miesto a dátum : ................... ................................................................

 Odtlačok pečiatky a podpis riaditeľa

\*) § 4ae ods. 2 zákona č. 597/2003 Z. z. v znení zákona č. 182/2017 Z. z. „.

1. Prílohy č. 8 a 9 vrátane nadpisov znejú:

„Príloha č. 8 k nariadeniu vlády č. 630/2008 Z. z.

 Klasifikácia žiakov so zdravotným znevýhodnením a žiakov so všeobecným intelektovým nadaním v špeciálnych základných školách, v špeciálnych triedach základných škôl alebo v triedach základných škôl pre výpočet koeficientu personálnej náročnosti

|  |  |  |  |
| --- | --- | --- | --- |
| **Skupina** | **Koeficient pre špeciálne základné školy** | **Koeficient pre špeciálne triedy****v základných školách a pre individuálne začlenených žiakov v triedach základných škôl** | **Zaradenie žiaka do skupiny podľa zdravotného znevýhodnenia alebo všeobecného intelektového nadania** |
| 1. | 1,000 | 1,500 |  žiak so všeobecným intelektovým nadaním  |
| 2. | 1,286 | 1,930 | žiak s vývinovou poruchou učenia, žiak s ľahkým stupňom mentálneho postihnutia,  žiak s poruchou správania, žiak s poruchou aktivity a pozornosti,  |
| 3. | 1,500 | 2,265 |  žiak so stredným stupňom mentálneho postihnutia,  žiak s narušenou komunikačnou schopnosťou,  slabozraký žiak, žiak so zvyškami zraku a žiak s poruchou binokulárneho videnia, nedoslýchavý žiak, žiak s kochleárnym implantátom, žiak s telesným postihnutím okrem nechodiacich žiakov,  |
| 4. | 1,800 | 2,710 |  nepočujúci žiak, nevidiaci žiak, žiak s telesným postihnutím – nechodiaci žiak,  žiak chorý, žiak zdravotne oslabený alebo žiak s ochorením, ktoré je dlhodobého charakteru,  |
| 5. | 2,250 | 3,390 |  žiak s ťažkým stupňom mentálneho postihnutia alebo hlbokým stupňom mentálneho postihnutia,  žiak s viacnásobným postihnutím vzdelávaný v kombinácií s ľahkým stupňom mentálneho postihnutia,  žiak s autizmom alebo ďalšími pervazívnymi vývinovými poruchami bez mentálneho postihnutia,  |
| 6. | 4,500 | 6,790 | žiak s viacnásobným postihnutím v kombinácii so stredným stupňom mentálneho postihnutia alebo v kombinácii s ťažkým stupňom mentálneho postihnutia alebo hlbokým stupňom mentálneho postihnutia,  žiak s autizmom alebo ďalšími pervazívnymi vývinovými poruchami s mentálnym postihnutím,  hluchoslepý žiak.  |

Príloha č. 9 k nariadeniu vlády č. 630/2008 Z. z.

 Klasifikácia žiakov so zdravotným znevýhodnením a žiakov so všeobecným intelektovým nadaním v bežných triedach strednej školy pre výpočet koeficientu personálnej náročnosti

|  |  |  |
| --- | --- | --- |
| **Skupina** | **Koeficient** | **Zaradenie žiaka do skupiny podľa zdravotného znevýhodnenia alebo všeobecného intelektového nadania** |
| 1. | 1,700 |  žiak so všeobecným intelektovým nadaním, žiak s vývinovými poruchami učenia,  žiak s poruchou aktivity a pozornosti,  žiak s mentálnym postihnutím, |
| 2. | 2,200 |  žiak s telesným postihnutím,  žiak so zrakovým postihnutím,  žiak so sluchovým postihnutím,  žiak chorý, žiak zdravotne oslabený alebo žiak s ochorením, ktoré je dlhodobého charakteru,  |
| 3. | 2,700 |  žiak s autizmom alebo ďalšími pervazívnymi vývinovými poruchami bez mentálneho postihnutia.  |

 „.

1. V prílohe č. 13 treťom stĺpci sa slová „športový manažment“ nahrádzajú slovami „športový manažment a ostatné odbory vzdelávania“.

**Čl. II**

Toto nariadenie vlády nadobúda účinnosť 1. januára 2025.